laion/Wikipedia-Exotic huggingface dataset:
הפרעה בקצב הלב (סרט)

הפרעה בקצב הלב (ברוסית: Аритми́я) הוא סרט דרמה עטור פרסים בבימויו של בוריס חלבניקוב (רו'). הסרט השתתף בתחרות הראשית של פסטיבל "קינוטאבר (רו')" ב-2017 והוענק לו פרס הגראן פרי בקטגוריית השחקן הטוב ביותר ופרס חביב הקהל. הסרט יצא לאקרנים ב-12 באוקטובר 2017 וזכה לשבחים רבים. העלילה סובבת סביב רופא מוכשר לרפואה דחופה שמנסה להתגבר על המשבר המשמעותי הראשון בחיים שלו. אולג הוא פרמדיק מוכשר העובד בצוות אמבולנס. אשתו קטיה היא אחות במחלקת המיון של בית החולים. הם חולקים דירה קטנה וחוג קרוב של חברים שאוהבים לבוא אליהם לשתות. קטיה לא רואה בבית את המסירות והאכפתיות שאולג משקיע בעבודה ונמאס לה מהשתיינות שלו. היא מבקשת להתגרש וכך מתחיל המשבר המשמעותי הראשון בחייו של אולג. הסרט זכה ברחבי העולם ב-22 פרסים והיה מועמד ל-15 פרסים נוספים. בין החשובים שבהם: 2017 — קינוטאבר: פרס הגראן פרי פרס השחקן הטוב ביותר (אלכסנדר יאצנקו) פרס חביב הקהל 2017 — פסטיבל קרלובי וארי: פרס השחקן הטוב ביותר (אלכסנדר יאצנקו) 2017 — פסטיבל אורל: פרס גראן פרי פרס השחקן הטוב ביותר (אלכסנדר יאצנקו) פרס השחקנית הטובה ביותר (אירינה גורבאצ'ובה) 2017 — פסטיבל שיקגו — פרס, השחקן הטוב ביותר (אלכסנדר יאצנקו) 2017 — פסטיבל אונפלור: גראן פרי השחקן הטוב ביותר פרס הקהל 2017 — פרס הפיל הלבן של גילדת המבקרים של רוסיה: הסרט הטוב ביותר עבודת הבימוי הטובה ביותר (בוריס חלבניקוב) התסריט הטוב ביותר (נטליה משצ'אנינובה ובוריס חלבניקוב) השחקן הטוב ביותר (אלכסנדר יאצנקו) השחקנית הטובה ביותר (אירינה גורבאצ'ובה) 2018 - פרס נשר הזהב השחקנית הטובה ביותר (אירינה גורבאצ'ובה) 2018 - פרס ניקה הסרט הטוב ביותר עבודת הבימוי הטובה ביותר (בוריס חלבניקוב) התסריט הטוב ביותר (נטליה משצ'אנינובה ובוריס חלבניקוב) השחקן הטוב ביותר (אלכסנדר יאצנקו) השחקנית הטובה ביותר (אירינה גורבאצ'ובה) "הפרעה בקצב הלב", במסד הנתונים הקולנועיים IMDb (באנגלית) "הפרעה בקצב הלב", באתר Rotten Tomatoes (באנגלית) "הפרעה בקצב הלב", במסד הנתונים הקולנועיים KinoPoisk (ברוסית) "הפרעה בקצב הלב": הצצה קולנועית אל השוליים של רוסיה ביקורת סרט: "הפרעה בקצב הלב" - רגיש וביקורתי הפרעה בקצב הלב: הביקורת עופרה עופר אורן, "הפרעה בקצב הלב": מדוע הוא מזכיר את עבודותיה של זויה צ'רקסקי, בבלוג "סופרת ספרים", 26 בינואר 2018 יצחק רובין, ביקורת קולנוע: העלייה הרוסית — הפרעה בקצב הלב: חמלה, אנושיות ומחאה בלתי מתפשרת, דבר העובדים בארץ ישראל Конкурсные программы «Кинотавра» 2017 года הסרט באתר פסטיבל הסרטים הבינלאומי חיפה באתר וראייטי נאמר שהסרט הוא "ההוכחה שלא כל הדרמות הרוסיות חייבות להיות דחוסות ועגמומיות" "«Аритмия» Бориса Хлебникова удостоена Гран-при «Кинотавра»". ТАСС. 14 ביוני 2017. נבדק ב-2017-06-14. {{cite web}}: (עזרה) "Главный приз «Кинотавра» получил фильм «Аритмия»". Коммерсантъ. 14 ביוני 2017. נבדק ב-2017-06-14. {{cite web}}: (עזרה) Дмитрий Волчек (8 ביולי 2017). "Приз фестиваля в Карловых Варах получил фильм «Маленький крестоносец»". Радио Свобода. {{cite web}}: (עזרה) Валерий Кичин (8 בספטמבר 2017). "Рекордная "Аритмия"". {{cite web}}: (עזרה) "Исполнитель главной роли в «Аритмии» получил приз на кинофестивале в Чикаго". РИА Новости. 21 באוקטובר 2017. {{cite web}}: (עזרה) "Картина Бориса Хлебникова «Аритмия» получила Гран-при фестиваля в Онфлёре". ТАСС. 25 בנובמבר 2017. {{cite web}}: (עזרה) "Победила «Аритмия». Известны лауреаты премии «Белый слон»". Культура. 22 בדצמבר 2017. {{cite web}}: (עזרה)
שמוביט

שימוביט (זימוביט) – דוכס פולין (חי במאה ה-9). ידוע עליו רק מספר דברי הימים של גאלוס האנונימי, ולפיו עלה לשלטון לאחר הדחתו של פופייל, לתפקידו נבחר על ידי העם, ובנו ויורשו היה לסטק. על פי גאלוס, נחשב שימוביט לשליט הראשון משושלת פיאסט. במאה העשרים היו ספקות רבות לגבי קיומו ויותר התייחסו אליו כאגדת עם פולנית ותו לא. בעיקר הסתמכו על כך שהחיבור דבר הימים של גאלוס אינו אמין כלל. המדענים המאמינים באותנטיות של טופס זה, טוענים כי סיפורו של שימוביט באופן תאורטי אמור להתרחש בתקופה שבין 845 ל-900, אם כי זו השערה בלבד, רווחת הסברה כי סיפורו אירע במחצית השנייה של המאה התשיעית לספירה.  על פי המידע הכלול בספר דברי הימים של גאלוס, הוטבל שימוביט לנצרות בגיל שבע על ידי שני נוצרים. לטענת היסטוריונים, היו זרים אלה קירילוס ומתודיוס. יש ויכוח עשיר בין ההיסטוריונים על קיומו וגם מי היו שני יורשיו. היסטוריונים פולנים רבים (כגון, הנרי לובמיאנסקי, גרדארד לאדובא, קזימיז יסינקי) תומכים בקיומו וסוברים שהוא אינו דמות אגדית. ממצאים ארכאולוגיים חדשים מראים כי בתקופה שבה היה אמור לחיות שמוביט ולפי המסופר הייתה מאופיינת בבניה, לא נמצא דבר אשר קושר לפיתוח מעין זה, כך שגם אם חי ופעל בתקופה זו אין הסיפורים נכונים, ובעיקר הטענה שממלכתו שגשגה בתקופתו. היסטוריה של פולין שליטי פולין מדיה וקבצים בנושא שמוביט בוויקישיתוף
רבי אלעזר בן פדת

רבי אלעזר בן פדת, היה כהן, אמורא בדור השני והשלישי של אמוראי ארץ ישראל, הוא הנקרא בתלמוד בשם הסתמי רבי אלעזר (כאשר מדובר באמורא. ואולם, בלבול מסוים נוצר לעיתים מכיוון שישנו גם תנא בסתם רבי אלעזר והוא רבי אלעזר בן שמוע). עלה מבבל לאחר שלמד בישיבתם של רב ושמואל. בצעירותו חי בבבל, שם למד אצל רב. עלה לארץ ישראל, נסמך שם וישב בוועד סוד העיבור. למד רבות אצל רבי יוחנן, והיה מוסר שמועות (=ציטוטים הלכתיים) באופן סתמי, כלומר בלי לציין ששמע אותן מרבי יוחנן, וריש לקיש גער בו על כך. גם רבי יוחנן בעצמו הקפיד עליו בשל כך, ורבי יעקב בר אידי פייסו ואמר לו: ”כתוב בתורה כאשר צווה ה' את משה כן עשה יהושע בן נון. וכי כל דיבור ודיבור שהיה יהושע יושב ודורש, אמר כך אמר משה? אלא יושב ודורש, והכל יודעים שהתורה של משה היא! אף אתה - אליעזר יושב ודורש, והכל יודעין שהתורה שלך היא!” הגיב רבי יוחנן: ”מפני מה אין אתם יודעין לרצות כבן אידי חבירינו?”. בתלמוד נראה כי אכן העובדה כי תורתו של רבי אלעזר כולה אשר שמע מפי רבי יוחנן רבו הייתה כל כך מפורסמת, עד שגם כאשר היה אומר פסקי דין על דעת עצמו חשבו שרבי יוחנן רבו אמר אותם. למד גם אצל רבי חנינא בר חמא, והוא מביא בשמו את המשפט "כל האומר דבר בשם אומרו מביא גאולה לעולם". היה פרנס, ולכן כאשר רבי זירא עלה לארץ ישראל הוא צם מאה תעניות שרבי אלעזר לא ימות, ויפלו עליו צורכי הציבור למרות זאת הוא היה עני מרוד. מסופר עליו, כי כאשר הקיז דם, לא היה לו מה לאכול, והוא תחב בפיו ראש של שום, והתעלף מחולשה. הקב"ה התגלה אליו בחלומו ושאל אותו אם ברצונו שיהפוך את העולם ויברא אותו מחדש, כדי שאולי הפעם ייוולד רבי אלעזר במזל טוב. אמר רבי אלעזר בן פדת: "כולי האי ואפשר?" (=כל זה, ורק אולי?!). הוא הוסיף ושאל אם כבר חי את רוב שנות חייו, ומשנענה בחיוב וויתר על הצעתו של ה'. על אף שהיה אביון ביותר לא הסכים לקבל מתנות ולא להתארח אצל אחרים בנימוק "שונא מתנות יחיה". גדלותו הייתה מפורסמת, והוא כונה "מרא דארעא דישראל" (בארמית, ופירושו: האדון של ארץ ישראל). היה נושא ונותן עם חכמי דורו בארץ ישראל - רבי אמי ורבי אסי, רבי זירא ועוד. וכן היה שולח איגרות לחכמי בבל של אותם ימים. כאשר ריש לקיש נפטר, ורבי יוחנן התאונן שאין לו חברותא, החליטו חכמי הדור לשלוח לרבי יוחנן את רבי אלעזר ”משום דמחדדי שמעתיה” כלומר שמועותיו ברורות ומאירות. למרות זאת רבי יוחנן לא התנחם, שכן הוא רצה בחברותא כריש לקיש, שהיה מפריך את דבריו. היה לו בן, ושמו רבי פדת כשם סבו. בנימין לאו, "רבי אלעזר בן פדת", בספרו: חכמים, כרך רביעי: ממשנה לתלמוד, ידיעות ספרים, 2012, עמ' 285-274. הרב אהרן הימן, "רבי אלעזר בן פדת", תולדות תנאים ואמוראים, לונדון, תר"ע, באתר ויקיטקסט רבי אלעזר בן פדת, ב"אנציקלופדיה יהודית" באתר "דעת" אלים, דף שער בספרייה הלאומית תלמוד ירושלמי, מסכת ברכות, פרק ה', הלכה ד' (שיצא לחוץ בגלל חולשתו ולא היה יכול לקיים מצוות ברכת כהנים) ובתלמוד בבלי, מסכת עירובין, דף נ"ד, עמוד ב' פייסוהו רבי אמי ורבי אסי ספר יהושע, פרק י"א, פסוק ט"ו. תלמוד ירושלמי, מסכת שקלים, פרק ב', הלכה ה'. ראו תלמוד בבלי, מסכת בבא בתרא, דף קנ"ד, עמוד ב': "זאת אלעזר אמרה אני לא אמרתיה". תלמוד בבלי, מסכת מגילה, דף ט"ו, עמוד א' תלמוד בבלי, מסכת בבא מציעא, דף פ"ה, עמוד א'. תלמוד בבלי, מסכת תענית, דף כ"ה, עמוד א' תלמוד בבלי, מסכת חולין, דף מ"ד, עמוד ב' תלמוד בבלי, מסכת גיטין, דף י"ט, עמוד א' תלמוד בבלי, מסכת בבא מציעא, דף פ"ד, עמוד א'. תלמוד בבלי, מסכת ברכות, דף י"א, עמוד ב'.
יחסי לוקסמבורג–סין

יחסי לוקסמבורג–סין הם היחסים הבילטרליים בין הדוכסות הגדולה של לוקסמבורג לבין הרפובליקה העממית של סין. היחסים הדיפלומטים בין שתי המדינות כוננו באופן רשמי ב-16 בנובמבר 1972. היחסים בין שתי המדינות כוננו באופו רשמי ב-16 בנובמבר 1972. בשנות השמונים של המאה ה-20, החלו ביקורים הדדיים בין שתי המדינות. ב-1989 החליטה לוקסמבורג להטיל סנקציות על סין בעקבות החלטת האיחוד האירופי, דבר אשר גרם לפגיעה ביחסים בין שתי המדינות. בשנת 1991 החלו היחסים בין לוקסמבורג לסין להשתפר בהדרגה. בשנת 2002, הסחר בין שתי המדינות עמד על כ-101 מיליון דולר. לוקסמבורג מייצאת חומרי פלדה, מוצרים מכניים ומוצרי חשמל לסין. מאידך, סין מייצאת ללוקסמבורג טקסטיל, בגדים, מוצרי פלסטיק וצעצועים. יחסי הסחר בין לוקסמבורג לסין מתמקדים גם בצמצום חסמי הסחר על השקעות בין שתי המדינות. לוקסמבורג מחזיקה בשגרירות בבייג'ינג וקונסוליה בשאנגחאי וסין מחזיקה בשגרירות בלוקסמבורג העיר. מדיה וקבצים בנושא יחסי לוקסמבורג–סין בוויקישיתוף http://www.mfa.gov.cn/eng/wjb/zzjg/xos/gjlb/3326/t16973.htm http://www.fmprc.gov.cn/eng/ziliao/3602/3604/t18014.htm The Embassy of Luxembourg in Beijing, China-Luxembourg relations People's Daily Online, Chinese vice premier meets Luxembourg deputy PM, April 02, 2010 נציגויות לוקסמבורג בסין שגרירות סין בלוקסמבורג
שחק אותה, סם

שחק אותה, סם (באנגלית: Play It Again, Sam ; בתרגום חופשי: נגן זאת שוב, סם) הוא מחזה וסרט אמריקאי משנת 1972 אותם כתב ובהם שיחק וודי אלן. הגרסה הקולנועית בוימה על ידי הרברט רוס. המחזה נקרא במקור "אספירין לשלושה", והוא עימות משעשע בין דמותו הנוירוטית, היהודית והניו-יורקית של אלן, ובין המיתוס הגברי והבוטח בעצמו של המפרי בוגארט, במיוחד כפי שהוא מופיע בסרט הקלאסי "קזבלנקה". הגרסה הקולנועית של הסרט הייתה הסרט הראשון בו הופיע וודי אלן לצדה של דיאן קיטון. השניים, אשר היו לאחד הזוגות המפורסמים בהוליווד בשנות ה-70, החלו את הרומן שלהם בעת ששיחקו בגרסה התיאטרלית של המחזה. שיתוף פעולה זה הביא לכמה מהסרטים הבולטים בבימויו של אלן, כגון "הרומן שלי עם אנני" ו"מנהטן". תסריטו של הסרט יצא לאור בעברית בהוצאת "אור עם". אלן פליקס (בגילומו של אלן), הוא מבקר קולנוע יהודי נוירוטי, אשר אך זה יצא מגירושים לא נעימים מננסי (סוזן אנספק). שני ידידיו, לינדה (אותה משחקת דיאן קיטון) ודיק (אותו משחק טוני רוברטס), מנסים לשכנע אותו לצאת שוב לפגישות עם נשים. הוא מסכים, ומסתבר כי הוא מקבל עצות ביחסיו עם נשים מדמותו של המפרי בוגרט. כאשר העלילה מתקדמת, מסתבר כי ביחסיו עם נשים שומר פליקס על חזות כוזבת. הוא מנסה להיראות סקסי ומתוחכם, אך כל מאמציו כושלים כאשר לרוב, ברגע האמת, מתגלה אופיו הנוירוטי וחסר הביטחון. עם התקדמות הסרט מסתבר כי הניצוץ קיים בין פליקס ובין לינדה, הנשואה לדיק. כמו דמותו של בוגרט בסרט "קזבלנקה", פליקס נקרע בין אהבתו ללינדה ובין רגשי המחויבות שהוא חש כלפי דיק. סיומו של הסרט הוא פרודיה על סופו המפורסם של הסרט קזבלנקה, כולל לבישת מעילי הגשם הארוכים, המטוס והערפל. הדיאלוג השנון בא לחקות את הדיאלוג של הסרט המקורי, שכבר הפך למיתוס הוליוודי. שמו של הסרט במקור היה "נגן זאת שוב, סאם" והוא מחווה למשפט "נגן זאת, סאם" מתוך הסרט "קזבלנקה". בסרט "קזבלנקה" סאם (דולי וילסון), הפסנתרן בבר של ריק (המפרי בוגרט), מתבקש תחילה על ידי אילזה (אינגריד ברגמן) לנגן את שירו "בחלוף הזמן" (As time goes by) ("נגן זאת פעם אחת סאם, לזכר הימים שחלפו"). סאם משקר כי אינו זוכר את השיר, וריק אומר "נגן זאת, סאם". לאחר מכן מבקש ממנו ריק לנגן במילים "ניגנת בשבילה, נגן זאת בשבילי". השורה המפורשת "Play it again, Sam" אינה נאמרת על ידי ריק או אילזה. השם העברי לסרט "שחק אותה סם" הוא טעות תרגום שנבעה כנראה מהעובדה שהמילה האנגלית לנגן (Play) זהה למילה לשחק. המחזה הועלה מספר פעמים על הבימות בישראל. אחת הגרסאות הייתה זו של הבמאי אילן אלדד בכיכובם של מאיר סויסה ומיקי קם, שהועלתה בצורה עצמאית בשנת 1989. ב-2010 הוא הועלה על ידי תיאטרון באר שבע, בבימויו של אילן אלדד ובכיכובם של גורי אלפי (לסירוגין עם עידן אלתרמן), אפרת בוימוולד (לסירוגין עם יעל גרובגלס), גיא לואל ומירב שירום. ההצגה הפכה לשלאגר הגדול ביותר בתולדותיו של תיאטרון באר שבע, הגיעה ל-260 הצגות בשנה הראשונה להופעתה, וירדה מהבמות בשנת 2014 לאחר 300 הצגות. ההצגה זכתה בפרס התיאטרון הישראלי לקומדיה הטובה ביותר לשנת 2010. בדצמבר 2019, בשעשועון הטלוויזיה המרדף, נשאל איתי הרמן מי ביים את הסרט "שחק אותה, סם" והוא השיב: "וודי אלן". טעות זו "עלתה" 175 אלף ש"ח. "שחק אותה, סם", במסד הנתונים הקולנועיים IMDb (באנגלית) "שחק אותה, סם", באתר AllMovie (באנגלית) "שחק אותה, סם", באתר Rotten Tomatoes (באנגלית) "שחק אותה, סם", באתר אידיבי "שחק אותה, סם", במסד הנתונים הקולנועיים KinoPoisk (ברוסית) סרטים - שחק אותה סם, מסמך באתר ארכיון המדינה רן בוקר, הטעות של הצ'ייסר שעלתה להפקה 175 אלף שקלים, באתר ynet, 10 בדצמבר 2019
קלרה הקדושה (פסקול)

קלרה הקדושה הוא פסקול מאת ברי סחרוף לסרט ישראלי בשם זה בכיכובם של לוסי דובינצ'יק, חליל אלוהב, ג'וני פיטרסון ומאיה מרון. על עבודתו זו זכה ברי סחרוף בפרס אופיר בקטגוריית הפסקול הטוב ביותר. יובל שפריר - כלי הקשה ברי סחרוף - גיטרה, קלידים, סמפלר, תכנות מחשב גיל סמטנה - קונטרבס וקולות ניצן זעירא - מפיק רמי פורטיס - קולות, גיטרה אורן לוטנברג - חצוצרה, גיטרה וקולות עודד פרח - תופים שרון רוטר- שירה קרני פוסטל - צלו ז'אן ז'אק גולדברג - תופים יגאל נאור - דיבור שפי ישי - אקורדיון זוהר פרסקו - כלי הקשה חיים לרוז - בס, סמפלר, גיטרה, קלידים מידע על האלבום קלרה הקדושה באתר MusicBrainz האזנה לאלבום באתר של ברי סחרוף ביקורת על קלרה הקדושה, באתר השרת העיוור (עותק שמור) ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
בוב מורלי

רוברט אלפרד "בוב" מורלי (באנגלית: Robert Alfred "Bob" Morley; נולד ב-20 בדצמבר 1984) הוא שחקן אוסטרלי, שהתפרסם בשל תפקידו כבלאמי בלייק בסדרת הטלוויזיה "המאה" ברשת The CW. מורלי נולד בעיירה קנייטון במחוז ויקטוריה שבאוסטרליה לאם פיליפינית ולאב אוסטרלי-אירי. אביו נפטר בילדותו, ויש לו שתי אחיות ואח גדולים. הוא למד דרמה בבית הספר עד גיל 11, אז התבקש לעזוב. לאחר לימודי התיכון הוא עבר למלבורן כדי ללמוד לתואר ראשון בהנדסה, אך לאחר שנת לימודים הוא עבר ללמוד אמנות באוניברסיטת לה-טרובה והשיג לעצמו סוכן. מורלי החל את הקריירה שלו במשחק בהפקות תיאטרון שונות באוניברסיטה. מורלי הופיע בשנת 2005 בסרט דל-התקציב Dead Harvest, בבימויו של דמיאן סקוט. הוא קיבל תפקיד במחזה "Angels with Dirty Faces" והופעתו משכה את תשומת לבם של בוחני הליהוק של אופרת הסבון "קרוב רחוק". מורלי הצטרף לסדרה בשנת 2006 בתפקיד "דרו קרטיס". בשנת 2006, על תפקידו בתור דרו, היה מורלי מועמד לפרס "הפופולרי ביותר לכישרון חדש". מורלי הופיע בעונה השנייה של תוכנית ריאליטי שירה אוסטרלית של סלבריטאים, "צריך שניים", ממאי 2007, והודח ב-12 ביוני 2007, על אף שקיבל את הציון הגבוה ביותר מכולם. בשנת 2008, מורלי עזב את "קרוב רחוק" ולוהק בתפקיד "טוני מורטי" בסדרה "The Strip". הסדרה בוטלה בשל רייטינג נמוך ולא חזרה לעונה שנייה. בשנת 2009 הוא כיכב בתור לורקה במחזה "Palindrome for a Dead Poet". בשנה שלאחר מכן, הופיע מורלי בפרק 5 של עונה 4 של "פטרול ימי". בחודש יוני 2011 הצטרף לצוות של אופרת הסבון הפופולרית "שכנים שכנים" בתור איידן פוסטר בן הזוג של אחת הדמויות הראשיות, הדמויות של מורלי ומייסון יצרו את הזוג ההומוסקסואלי הראשון של הסדרה. מורלי לקח הפסקה של עשרה שבועות מן הסדרה כדי להופיע בסרט הספורט "Blinder", סרט על כדורגל אוסטרלי. הוא חזר ל"שכנים שכנים " בתחילת יוני 2012 עד שעזב סופית ב-2013. בשנת 2014 שיחק בסרט הקולנועי "אבודים בעיר הלבנה" לצדה של היילי בנט. באותה שנה החל לשחק את התפקיד של בלאמי בלייק בסדרת הדרמה והמד"ב האמריקאית "המאה" של רשת The CW, שצולמה בקנדה. העונה השביעית והאחרונה של הסדרה סיימה את שידוריה בספטמבר 2020 לאחר שבע עונות שבמהלכן זכה מורלי למספר פרסים ומועמדויות. ב-5 במאי 2019 נישא לאלייזה טיילור, ששיחקה לצדו בסדרה "המאה". בתחילת 2020 חשפו מורלי וטיילור כי הם עברו הפלה טבעית בזמן צילומי העונה האחרונה של הסדרה. במרץ 2022 נולד בנם הבכור. מדיה וקבצים בנושא בוב מורלי בוויקישיתוף בוב מורלי, ברשת החברתית אקס (טוויטר) בוב מורלי, ברשת החברתית אינסטגרם בוב מורלי, במסד הנתונים הקולנועיים IMDb (באנגלית) בוב מורלי, ברשת החברתית Instagram Catie Powers, Home and Away alum Bob Morley and Neighbours star Eliza Taylor welcome their first child. TV Week. 21 March 2022
יחסי מלטה–פנמה

יחסי מלטה-פנמה הם היחסים הדיפלומטיים הרשמיים שבין רפובליקת מלטה לבין הרפובליקה של פנמה. מלטה אינה מיוצגת בפנמה בדרג השגרירות אלא באמצעות השגרירות שהיא מחזיקה בבוגוטה, בירת קולומביה. מלטה מיוצגת בפנמה בדרג הקונסולרי באמצעות קונסוליה שהיא מחזיקה בפנמה סיטי, בירת המדינה. פנמה אינה מיוצגת במלטה בדרג השגרירות אלא באמצעות השגרירות שהיא מחזיקה ברומא, בירת איטליה. פנמה מיוצגת במלטה בדרג הקונסולרי באמצעות קונסוליה שהיא מחזיקה בוולטה, בירת המדינה. בשנת 2016 ייצאה מלטה לפנמה סחורה בשווי 328 אלף דולר אמריקאי. הסחורה כללה בעיקר אוכל, כאשר חלק ארי ממנו היה מים בטעמים, אורז, ודגנים אחרים. חלק ארי אחר של הסחורה היה ציוד מדעי ותרופות, שמלטה ייצאה למדינה המתפתחת שבאמריקה הצפונית. החלק השלישי הגדול ביותר בסחורה היה הנפט. באותה השנה ייצאה פנמה למלטה סחורה בשווי 17 אלף דולר אמריקאי בלבד, חלק הארי שלה היה מחשבים ואלקטרוניקה, החלק השני בגודלו היה טבק מגולגל (סיגריות). יוצאה גם חליפה אחת לנשים וחלקי פלסטיק ממוחזר. CONSULATE OF MALTA IN PANAMA CITY, PANAMA CONSULATE OF PANAMA IN VALLETTA, MALTA What does Malta export to Panama? (2016) What does Malta import from Panama? (2016)
יחסי בנגלדש–לוקסמבורג

יחסי בנגלדש–לוקסמבורג הם היחסים הדו-צדדיים בין הרפובליקה העממית של בנגלדש לבין הדוכסות הגדולה של לוקסמבורג. ב-11 בפברואר 1972, לוקסמבורג הכירה בבנגלדש לאחר הפרדת מזרח פקיסטן מפקיסטן ברצח העם הבנגלי ב-1971. ב-2003, ביקרה מריה תרזה, הדוכסית הגדולה של לוקסמבורג, בבנגלדש על מנת לחנוך במדינה זו פרויקט של אונסק"ו. במהלך הביקור, נפגשה הדוכסית מריה תרזה יחד עם מרשל בית המשפט של לוקסמבורג ושגריר הולנד בבנגלדש, עם נשיא בנגלדש יאג'ודין אחמד, ועם נציגי משרד החוץ של בנגלדש. היא גם נפגשה בנפרד עם שר החוץ של בנגלדש ודנה איתו בשוויון בין המינים, בחינוך ובחיסונים. בנגלדש ולוקסמבורג הביעו אינטרס משותף להרחיב את הפעילות הכלכלית הדו-צדדית בין שתי המדינות, והן נוקטות בצעדים הדרושים בעניין זה. ארגון BBCCL הוא ארגון אשר הוקם על מנת לקדם את הסחר של מוצרים מבנגלדש בלוקסמבורג. אחד המכשולים הגדולים ביותר של ייבוא מוצרים מבנגלדש ללוקסמבורג, הוא הובלת המוצרים מבנגלדש דרך גרמניה ובלגיה אשר מעלות את עלויות המוצרים. מומחים הדגישו את החשיבות של נקודת ריכוז של המוצרים אשר מייבאת לוקסמבורג מבנגלדש. בנגלדש מחזיקה בקונסוליה בלוקסמבורג העיר. מאידך, לוקסמבורג מחזיקה בקונסוליה בדאקה. International Relations of Bangladesh and Bangabandhu Sheikh Mujibur Rahman: 1971-1973. Parama in association with UBS Publishers' Distributors, New Delhi. 1999. p. xl. UNESCO. Son Altesse Royale la Grande-Duchesse Maria Teresa de Luxembourg inaugure un projet de l’UNESCO au Bangladesh "Duchess of Luxembourg calls on President". Organisation of Asia-Pacific News Agencies. 23 בנובמבר 2003. {{cite news}}: (עזרה) "Bangladesh FM makes courtesy call on Grand Duchess of Luxembourg". Organisation of Asia-Pacific News Agencies. 24 בנובמבר 2003. {{cite news}}: (עזרה) "Luxembourg Chamber head visits CCCI". The Financial Express. נבדק ב-6 בינואר 2014. {{cite news}}: (עזרה) "Bangladesh-Luxembourg Business Ties Stress on initiatives to dig out untapped trade potentials". Daily Sun. נבדק ב-6 בינואר 2014. {{cite news}}: (עזרה) "Luxembourg can be hub for Bangladeshi products". The Independent. נבדק ב-6 בינואר 2014. {{cite news}}: (עזרה) נציגות בנגלדש בלוקסמבורג נציגות לוקסמבורג בבנגלדש
לינדזי מורגן

לינדזי מארי מורגן (באנגלית: Lindsey Marie Morgan; נולדה ב-27 בפברואר 1990) היא שחקנית אמריקאית, אשר מוכרת בעיקר בתפקידה בתור רייבן רייס בסדרת הטלוויזיה "המאה" ברשת The CW, ובשל תפקידה כמישל "מיקי" רמירז בסדרה "ווקר"; אתחול לסדרה באותו משם משנות ה-90. מורגן נולדה בשם לינדזי מארי מורגן ביוסטון, טקסס, ארצות הברית לגאס מורגן ואליס ברסייגה. אביה ממוצא אירי ואמה מקסיקנית. יש לה אח בכור, אחות למחצה וחמישה אחים חורגים. מורגן החלה את הקריירה שלה בזמן לימודיה באוניברסיטת טקסס באוסטין, אחר כך עזבה אל לוס אנג'לס כדי לקדם את קריירת המשחק שלה. התפקיד המשמעותי הראשון שלה היה בסרט "ריתוק" בכיכובו של ג'וש האצ'רסון שבו שיחקה מעודדת בשם אלקסיס. בשנת 2011, היא שיחקה בסרט של MTV בשם "DisCONNECTED". ב-2012, היא התארחה בסדרות "איך פגשתי את אמא" ו-"הכול לטובה". בין השנים 2012 - 2013, שיחקה מורגן את התפקיד הראשי באופרת הסבון של רשת ABC "ג'נרל הוספיטל". עבור תפקיד זה, היא הייתה מועמדת לפרס אמי בשעות היום בשנת 2013 בקטגוריית "שחקנית צעירה בדרמה". בין השנים 2014–2020, שיחקה מורגן בתפקיד של רייבן רייס בשבע עונות של סדרת המדע בדיוני "המאה". בעונה הראשונה היא שיחקה בתפקיד משני ובעונה השנייה קודמה לתפקיד ראשי. בשנת 2021 שיחקה כדמות הראשית, מישל "מיקי" רמירז, בשתי העונות הראשונות של הסדרה "ווקר" ברשת The CW; הסדרה מהווה חידוש לסדרה באותו משם משנות ה-90. ב-29 בדצמבר 2020, הודיעה מורגן בחשבון האינסטגרם שלה על אירוסיה לשחקן הקנדי שון סיפוס. הם נישאו ב-21 בספטמבר 2023 באוסטין, טקסס. מדיה וקבצים בנושא לינדזי מורגן בוויקישיתוף לינדזי מורגן, ברשת החברתית אקס (טוויטר) לינדזי מורגן, ברשת החברתית אינסטגרם לינדזי מורגן, במסד הנתונים הקולנועיים IMDb (באנגלית) לינדזי מורגן, באתר AllMovie (באנגלית) לינדזי מורגן, במסד הנתונים הקולנועיים KinoPoisk (ברוסית)
מינדה יובאנוביץ'

מיודראג (מינדה) יובאנוביץ' (בסרבית: Mиoдpaг Јовановић – Минда ‏; 17 בינואר 1922 – 14 בדצמבר 2009) היה כדורגלן ומאמן כדורגל יוגוסלבי, ששיחק בקבוצות סרביות ובעיקר בפרטיזן בלגרד ברוב הקריירה. לאחר מכן אימן בין היתר את הפועל פתח תקווה עמה זכה בשתי אליפויות בין השנים 1961–1963, ולאחר מכן את הפועל חיפה עמה זכה בגביע המדינה לעונת 1965/1966. יובאנוביץ' נולד בבלגרד ושיחק בצעירותו בקבוצת הנוער של OFK בלגרד לאחר מכן החל את הקריירה המקצוענית דווקא בנבחרת האולימפית של ארצות הברית בשנת 1945. לאחר מכן שיחק בקבוצת הכוכב האדום בלגרד, וחזר לקבוצת האם שלו עונה לאחר מכן. ב-1947 עבר לשחק בפרטיזן בלגרד שם הפך לשחקן מפתח בקבוצתו. בשנות השיא 1947–1950 ייצג את נבחרת יוגוסלביה באולימפיאדת לונדון ב-1948 ובמונדיאל 1950 בה סיימה הנבחרת במקום השני בבית אחרי נבחרת ברזיל. יובאנוביץ' סיים את הקריירה בשנת 1956, אחרי 148 הופעות ושער בודד במדי פרטיזן. לאחר פרישתו ב-1961 הגיע לישראל להפועל פתח תקווה והחליף את חברו היוגוסלבי איגנץ' מולנר שזכה באליפות שנה קודם לכן. הקבוצה המשיכה ביכולתה הטובה ולקחה 2 אליפויות רצופות בעונות 1961/1962 ו1962/1963 והשלימה שיא של 5 אליפויות ברציפות בסה"כ – שיא שלא נשבר עד היום. לאחר מכן עבר להפועל חיפה שם אימן 114 משחקים (כ-4 עונות רצופות) מה שהיווה את הקדנציה הארוכה ביותר למאמן במועדון ואחד הקדנציות הארוכות ביותר בכדורגל הישראלי, עם אחוז הצלחה של 55%, כמו כן הגיע הקבוצה לגמר גביע המדינה לעונת 1963/1964, וזכתה בגביע לעונת 1965/1966. לאחר מכן חזר לאירופה למועדון אולימפיה לובליאנה (סלובניה) שם אימן כ-2 עונות ולמועדונים אירופיים קטנים בקוסובו וסרביה, לאחר מכן חזר לארץ לקדנציה נוספת בהפועל חיפה ב-1970–1971, לאחריה פרש מעולם הכדורגל. ב-14 בדצמבר 2009 נפטר יובאנוביץ'. הפועל פתח תקווה אליפות (2):1961/1962, 1962/1963 הפועל חיפה גביע המדינה: זכייה (1): 1965/1966 סגנות (1): 1963/1964 מינדה יובאנוביץ', באתר Transfermarkt מינדה יובאנוביץ', באתר Soccerway מינדה יובאנוביץ', באתר WorldFootball.net מינדה יובאנוביץ', באתר National Football Teams מינדה יובאנוביץ', באתר FootballDatabase.eu פרופיל השחקן, באתר EU-Football Info
Nova Sport (בולגריה)

Nova Sport הוא ערוץ טלוויזיה בולגרי שמשדר ספורט, חלק מרשת Nova Brodcasting Group שנמצאת בבעלות Modern Times Group. הערוץ החל לשדר ב-2010 והחליף את ערוץ המוזיקה MM. הוא משדר בשידור חי אירועי ספורט כמו פוטבול, איגרוף, אתלטיקה, גולף, כדורסל, כדורעף ועוד. לערוץ דמיון רב ל-Viasat Sport, שנמצא גם הוא בשליטת Modern Times Group (או בקיצור MTG), בכמה פריטים גרפיים שונים. ב-30 ביולי 2013 החל הערוץ לשדר בפורמט HD. ב-2 באפריל 2012 השיקה MTG ערוץ HD ששידר 24/7 - Nova Premier League HD, ששידר רק את ליגת הפרמייר ליג בהפרדה גבוהה. הוא שודר דרך Viasat מלונדון. בערוץ שודרו מגזינים הקשורים לליגה, תוכניות אולפן ושידורים חיים. הערוץ נסגר ב-1 ביוני 2013 כיוון שהערוץ הראשי Nova Sport החל לשדר ב-HD מ-29 ביולי אותה שנה. ליגת העל הבולגרית בכדורגל הפרמייר ליג הגביע הבולגרי ליגת העל הצרפתית בכדורגל הגביע הגרמני אליפות אירופה בכדורגל פוטבול ליג צ'מפיונשיפ גביע הפוטבול ליג איגרוף גביע ה-FA אתר האינטרנט הרשמי של Nova Sport